OpenLLM-France/wikimedia huggingface dataset:
# Telekomunikazioen Batasun Internazionala

Telekomunikazioen Batasun Internazionala (ITU) Nazio Batuen Erakundearen menpeko telekomunikazioetan espezializatutako agentzia da, eta nazioarte mailan, Administrazio ezberdinen eta enpresa operadoreen arteko informazio eta komunikazio teknologiei buruzko araudien arduraduna da. ITUk irrati-uhinen erabilera global partekatua koordinatzen du, hala nola telefonia mugikorrean erabiltzen diren frekuentziak, satelite artifizialen orbitak esleitzean kooperazio internazioala bultzatzen du, telekomunikazio azpiegiturak sustatzeko lanak burutzen ditu, eta mundu mailako estandar teknikoen garapen eta koordinazioan jarduten du.
ITU munduan gobernuarteko erakundeen artean zaharrena da, 1865 urtean jaio baitzen Parisen, hasierako telegrafo sistemak asmatu zirenetik hain zuzen. Garaiko telekomunikazio sistema horien arteko konexio internazionalak kontrolatzeko sortu zen, eta ordutik, ITU agentziak hurrengo gailuen garapenak ahalbidetu ditu: irrati bidezko komunikazio, satelite artifizialen bitarteko irrati difusio, telebista, telefono eta ordenagailuena.
Erakundea Nazio Batuen Erakundearen barruan sartu zen 1947an. Geroztik, 1998 eta 2003 urteen artean teknologiaren garapenean arduradun ziren beste erakundeak bere gain hartu ditu, hala nola ITAA eta IBTA (Administrazio Teknologikoaren Kontseilu Internazionala). Egoitza Suitzako Geneva hirian du.

## Eginkizunak

* Komunikazio azpiegitura nazionalak sare globalekin konektatzea errazteko telefonia mugikorreko estandarrak garatzea. Hala, edozein herrialdetik telefono dei, fax, edota datu informazio truke perfektua bermatzen da.
* Teknologia berriak telekomunikazio sare globalean integratzeko lanak burutzea.
* Irrati frekuentziak eta sateliteen orbitak kudeatzea, komunikazio gailu askok eta askok erabiliak, hala nola telefono mugikorrak, irrati eta telebistak, satelite bidezko komunikazio sistemak, itsas zein aire nabigaziorako segurtasun sistemak, sistema informatikoak, eta abar.
* 188 Estatu eta 450 enpresa baino gehiagoren arteko lankidetza sustatzea, telekomunikazio sistema hobeak eta merkeagoak garatu eta ahal beste herritarren esku jartzeko.
Telekomunikazioen Batasun Internazionala hiru sektoretan banatzen da:
** ITU-T: Telekomunikazioen Normalizazio Sektorea.
** ITU-R: Radiokomunikazioen Normalizazio Sektorea.
** ITU-D: Telekomunikazioen Garapen Sektorea.

## Erreferentziak

* 1 2 ITU. «¿Qué hace la UIT?» (Noiz kontsultatua: 2013-06-09).
* ↑ ITU. «Discover ITU's History» (Noiz kontsultatua: 2013-06-09).

## Kanpo estekak

* (Ingelesez) ITUren atari ofiziala
* (Gaztelaniaz) ITUren atari ofiziala
* (Frantsesez) ITUren atari ofiziala
* ITU Telecom World 2013
* Datuak: Q376150
* Multimedia: International Telecommunication Union / Q376150
# Telelan

Telelana edo urrutiko lana bulegoa ez den beste leku batean lan egiteko aukera da. Lana bulego nagusietatik edo ekoizpen-instalazioetatik urrun egiten da, informazioaren eta komunikazioaren teknologia berriak (IKTak) erabiliz.
Urrutitik egindako lana da, produktuak eta zerbitzuak munduari saltzeko IKTak erabiliz. Zeregin horietarako behar diren IKTak, funtsean, ordenagailua, Internet, mugikorra, telefonoa eta kamera digitala dira, besteak beste. Interneten barruan web nabigazioa eta posta elektronikoa sartzen dira nagusiki. Eta, kasuaren arabera, blogak, webguneak, itzulpen softwarea, bat-bateko mezularitza (chat) eta IP telefonia (voIP).
LANEk honela definitzen du telelana: bulego nagusi batetik edo ekoizpen-instalazioetatik urrun dagoen kokapen batean egiten den lan-modu bat, langilea bulego horretan dauden lankideekiko harreman pertsonaletik bereiziz, eta teknologia berriak banaketa hori ahalbidetzen duenez, komunikazioa erraztuz.

## Erreferentziak

* ↑ (Gaztelaniaz) «Teletrabajo, trabajo remoto y trabajo conectado» Argentina.gob.ar 2019-10-18 (Noiz kontsultatua: 2020-03-09).

## Kanpo estekak

* Librezale.eus: Komunikazio eta elkarlanerako tresnak.
* Datuak: Q1135326
* Multimedia: Telecommuting / Q1135326
# Tapira (Minas Gerais)

Tapira Brasilgo udalerri bat da, Minas Gerais estatuan kokatua. 4.118 biztanle ditu 1.179,248 km²ko eremuan.

## Ikus, gainera

* Minas Gerais

## Kanpo estekak

* Datuak: Q22065032
* Multimedia: Tapira (Minas Gerais) / Q22065032
# Tapira (Paraná)

Tapira Brasilgo udalerri bat da, Paraná estatuan kokatua. 5.745 biztanle ditu 434,371 km²ko eremuan.

## Ikus, gainera

* Paraná

## Kanpo estekak

* Datuak: Q1966758
* Multimedia: Tapira (Paraná) / Q1966758
# Tapirus

Tapirus ugaztun perisodaktilo genero bat da, Tapiridae familiako genero bakarra gaur egun. Tapir edo danta izena ematen zaie. Bere familian beste 9 genero ziren, baina guztiak desagertu dira. Zaldi eta errinozeroen ordena berekoa da, azken hauengandik gertuago daudelarik.
Leku batzuetan mboreví (guarani hitza), anta, danta, anteburro, pinchaque, sachavaca, danto eta mendiko arra bezalako izenak jasotzen ditu. 2013ko abenduan iragarri zen Tapirus kabomani izeneko espezie berri bat aurkitu zela.
Deskribapena
Tamaina ertaineko animaliak dira, 1,3 m-tik 2,5 m-ra bitarteko luzera dutenak, 5 eta 10 cm arteko buztana dutenak, eta gurutzean 70 eta 1,2 m bitarteko altuera eta 110 eta 300 kg arteko pisua dutenak.
Hala ere, tapirraren ezaugarri nagusia proboszide txiki formako mutur luzea da, batez ere bere elikagaia osatzen duten hostoak, belarrak eta sustraiak erauzteko erabiltzen duena. Tronpa hori bereziki erabilgarria da urtegietan landare urtarrak biltzeko, bertan ematen baitu egunaren zati handi bat. Ura hartzeko ere balio dio, eta, arrak direnean, aurkariei aurre egiteko aparamendu-garaian.
Gorputza trinkoa da, eta burua eta lepoa sendoak, hostotza tropikal trinkoan zehar errazago igaro daitezen. Ilajea oso laburra eta iluna izaten da, baina kumeek ilaje arrea izaten dute, eta orban kriptikoak izaten dituzte, xabato gazteen antzekoak, adinak aurrera egin ahala lausotu egiten baitira.
Nahiko animalia primitiboak dira, familiaren lehen ordezkari fosilak Eurasiako Eozenoan daude jada, duela 55 milioi urte inguru, non antzinako arbasoen (Hyracotherium) egungo ahaideen ezaugarri batzuk ere ikusten diren. Oinek lau hatz dituzte aurreko hanketan eta hiru atzekoetan.
Ekologia
Tapireak oihan hezeetan bizi dira, eta, mendiko tapirraren kasuan, Andeetako zelaietan.
Tapirraren harraparirik ohikoenak felino handiak dira (tigrea Asian eta jaguarra Amerikan), eurengandik libratzen saiatzen da, oihanean zehar uretara edo ziztu bizian abiatuz. Erasotzaileak azken kasu horretan jasotzen dituen adarren kolpeek, biktimari heldu badio, askatzera eraman dezakete. Hala ere, mehatxu nagusia giza ekintza da, gehiegizko ehizaren eta habitataren suntsiketaren bidez adierazten dena. Gaur egun, Tapirus generoko espezie guztiak "kaltebera" edo "mehatxatua" diren kontserbazio-egoeretan sailkatzen dira.
* Datuak: Q128001
* Multimedia: Tapirus / Q128001
* Espezieak: Tapirus
# Tapiramutá

Tapiramutá Brasilgo udalerri bat da, Bahiako estatuan kokatua. 15.818 biztanle ditu 729,497 km²ko eremuan.

## Ikus, gainera

* Bahiako estatua

## Kanpo estekak

* Datuak: Q22062863
* Multimedia: Tapiramutá / Q22062863
# Tapiraí (São Paulo)

Tapiraí Brasilgo udalerri bat da, São Pauloko estatuan kokatua. 7.996 biztanle ditu 755,1 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q22064413
* Multimedia: Tapiraí (São Paulo) / Q22064413
# Tapiolita-(Mn)

Tapiolita-(Mn) oxido motako minerala da eta tapiolita taldearen kidea da.

## Ezaugarriak

Tapiolita-(Mn) oxido mineralaren formula kimikoa hau da: ${\ce {(Mn,Fe)(Ta,Nb)2O6}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 6 - 6,5 da.

## Erreferentziak

* 1 2 (Ingelesez) «Tapiolite-(Mn): Mineral information, data and localities.» www.mindat.org (Noiz kontsultatua: 12-05-2019).
# Tapionniemi

Tapionniemi Finlandiako Kemijärvi udalerrian dagoen herrixka bat da. Kemijoki ibaiaren mendebaldeko ertzean dago, Kemijärvi aintzira eta hirigunearen iparraldean. Ibaiaren bestaldean, Oinas eta Ylikylä herrixkak daude.

## Ikus, gainera

| Kemijärvi | Kemijärviko herrixkak | Kemijoki ibaia | Tapionniemi herrixka | Ylikylä herrixka |

## Kanpo estekak

* Datuak: Q11896494
# Tapiratiba

Tapiratiba Brasilgo udalerri bat da, São Pauloko estatuan kokatua. 11.816 biztanle ditu 221,891 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1658532
* Multimedia: Tapiratiba / Q1658532
# Tapiraí (Minas Gerais)

Tapiraí Brasilgo udalerri bat da, Minas Gerais estatuan kokatua. 1.690 biztanle ditu 407,92 km²ko eremuan.

## Ikus, gainera

* Minas Gerais

## Kanpo estekak

* Datuak: Q22081071
* Multimedia: Tapiraí (Minas Gerais) / Q22081071
# Tapiridae

Tapiridae ugaztun perisodaktilo familia bat da. Egun, genero bakarra dago bizirik, Tapirus, eta lau espezie ezagutzen dira. Gertuen dagoen taldea errinozeroena da. Hiru espezie Amerikan bizi dira eta bat Malaysian eta Sumatran. Iraganean beste leku askotan bizi ziren, baina egun fosilen bidez baino ez dira ezagutzen. Espezie amerikarrek kolore arrea dute eta asiarrak ,marroi iluna eta bizkar txuria.
Baso eta oihanetan bizi dira, batzuetan landa inguruetan ere bai. Gauez ibil daitezke eta ez dira inoiz uretatik urruntzen. Beldurra dutenean uretara egiten dute ihes. Igerilari onak dira eta 3 minutu arte sar daitezke ur azpian. Korrikalari onak dira eta abileziaz eskalatzen dute.

## Sailkapena

* Nexuotapirus †
* Plesiocolopirus †
* Protapirus †
* Eotapirus †
* Palaeotapirus †
* Paratapirus †
* Tapiravus †
* Megatapirus †
* Miotapirus †
* Tapirus
* Datuak: Q3745367
* Multimedia: Tapiridae / Q3745367
* Espezieak: Tapiridae
# Swannanoa (Ipar Carolina)

Swannanoa Ameriketako Estatu Batuetako erroldak esleitutako leku bat da. Buncombe konderrian dago, Ipar Carolina estatuan. 5.021 biztanle ditu, 16,613328 kilometro koadroko azaleran banatuta.

## Ikus, gainera

* Buncombe konderria

## Kanpo estekak

* Datuak: Q2022344
# Swanage

Swanage, Ingalaterrako hegoaldeko Dorset konderriko kostaldean dagoen udalerri bat da. 2011ko erroldaren arabera 9.601 biztanle zituen.
Poole hiritik 10 kilometro hegoaldera dago eta Dorchester konderriburutik 40 kilometro ekialdera.
* Datuak: Q1009298
* Multimedia: Swanage / Q1009298
# Swanley

Swanley, Ingalaterrako hego-ekialdean dagoen udalerri bat da, Kent konderrian.
2021ean 17.885 biztanle zituen.
* Datuak: Q1020364
* Multimedia: Swanley / Q1020364
# Swanlinbar

Swanlinbar (irlanderaz: An Muileann Iarainn) Irlandako udalerri bat da, Cavan konderrian dagoena. 2013ko erroldaren arabera 211 biztanle zituen.

## Kanpo estekak

* Datuak: Q3776382
* Multimedia: Swanlinbar / Q3776382
# Swann-enetik

Swann-enetik (frantsesez: Du côté de chez Swann) Marcel Proustek idatzitako Denbora galduaren bila eleberri zikloaren lehen liburua da. Ziklo osoa zazpi eleberriez antolatuta dago. Lehenengo hau1913an plazaratu zen, argitaletxe askoren ezetza ezagutu ondoren. Literatura Unibertsalaren liburu garrantzitsuenetariko bat da.

## Edukia

Oroimen liburu honek protagonistaren haurtzaroa eta nerabetasuna azaltzen du; protagonista, neurri handi batean egilearekin berarekin identifikatzen da.
Azalpen nagusiak familiaren ingurukoak dira: amarekiko maitasun sutsua, aitarekiko maitasun eza. Protagonista emakumeez inguratutako familian bizi zen. Testuinguru horretan lehenengo gorroto eta erruak ezagutuko zituen. Eleberria Combrayn kokatzen da eta hari nagusian beste bigarren mailako narrazioak bilduko dira.
Lehenengo eleberri honetan aurki daiteke Denbora galduaren bila zikloaren eszena ospetsuena: protagonistak madalena bat jaten duen bitartean, ekintza horrekin lotuta, haurtzaroko oroimenak esnatzen dira bere baitan.

## Atalak

Hiru dira:
* «Combray»;
* «Un amour de Swann» (Swannen maitasun bat);
* «Noms de pays: le nom» (Herriaren izenak: izena).

## Eleberria zineman

Volker Schlöndorff zuzendari alemanak eleberria zinemara eraman zuen 1984an, Un amour de Swan izenburuaz. Charles Swann eta Odette de Crécy pertsonaiak Jeremy Irons eta Ornella Muti aktoreek antzeztu zituzten hurrenez hurren.

## Euskarazko bertsioak

Euskaraz bi itzulpen ezagutzen dira, bakoitza bere izenburuarekin:
* Joxe Austin Arrieta Ugartetxea: Swann-enetik, Alberdania-Elkar argitaletxeak, 2010ean plazaratuta, Literatura Unibertsala bilduman.
* Jean-Baptiste Orpustan: Aro galduaren bila.Orpustanek zikloko beste eleberriak ere itzuli ditu: Zuanen etxe aldean (Du côté de chez Swann), Guermantes-ko aldea (Le côté de Guermantes) eta Iheslea (La fugitive).

## Erreferentziak

* ↑ https://www.filmaffinity.com/es/film382531.html
* ↑ «III. Traductions litteraires» www.tipirena.net (Noiz kontsultatua: 2017-01-03).

## Kanpo estekak

* Beñat Sarasolaren komentarioa Berrian, 2011/01/30.
* Datuak: Q2700307
* Multimedia: Du côté de chez Swann / Q2700307
# Swansboro (Ipar Carolina)

Swansboro Ipar Carolinako herri bat da. Onslow konderrian kokatua dago. 2010ean 2.663 biztanle zituen, 5,42 kilometro koadrotan banatuta.

## Ikus, gainera

* Onslow konderria

## Kanpo estekak

* Datuak: Q2022530
# Swanland

Swanland, Ingalaterrako ekialdean dagoen udalerri bat da, Ekialdeko Yorkshire konderrian.
2011n 3.802 biztanle zituen.
* Datuak: Q985737
* Multimedia: Swanland / Q985737
# Swann Arlaud

Swann Arlaud (Fontenay-aux-Roses, 1981) frantses antzezlea da. Luzaroan bigarren mailako pertsonaiak egin ondoren, 2016an Ni le ciel ni la terre egin zuen eta harrezkero ospetsu bilakatu zen.

## Filmografia
### Zinema

* 1992 : La Révolte des enfants
* 2005 : Les Âmes grises
* 2006 : Le Temps des porte-plumes
* 2006 : Les Aristos
* 2008 : Un cœur simple
* 2009 : La Femme invisible
* 2009 : Le Bel Âge
* 2009 : Cheyenne Carron
* 2009 : Le Dernier vol
* 2010 : La Rafle
* 2010 : Réfractaire
* 2010 : Les Aventures extraordinaires d'Adèle Blanc-Sec
* 2010 : Belle Épine
* 2010 : Les Émotifs anonymes
* 2010 : L'Autre Monde
* 2011 : Ne nous soumets pas à la tentation
* 2012 : Elles
* 2012 : L'Homme qui rit
* 2013 : Crawl
* 2013 : Michael Kohlhaas
* 2014 : Bon Rétablissement !
* 2014 : Bouboule
* 2015 : La Dernière Ballade (film laburra)
* 2015 : Élixir
* 2015 : Les Anarchistes
* 2015 : Ni le ciel ni la terre
* 2016 : Baden Baden
* 2016 : The End
* 2016 : Une vie
* 2016 : La Prunelle de mes yeux
* 2017 : Satire dans la campagne
* 2017 : Petit Paysan
* 2017 : Venerman (film laburra)
* 2018 : Un beau voyou
* 2018 : Grâce à Dieu
* 2019 : Exfiltrés
* 2019 : Perdrix
* 2019 : Les Hirondelles de Kaboul
* 2020 : Comment je suis devenu super-héros

### Telebista

* 2004 : PJ
* 2005 : D'Artagnan et les Trois Mousquetaires
* 2005 : Les Monos
* 2005 : Groupe flag
* 2005 : L'ordre du temple solaire
* 2006 : Femmes de loi
* 2007 : PJ
* 2007 : Reporters
* 2007 : Sur le fil
* 2008 : Paris, enquêtes criminelles
* 2008 : Engrenages
* 2008 : Central Nuit
* 2009 : Nicolas Le Floch
* 2010 : Les Bleus, premiers pas dans la police
* 2010 : Crainquebille
* 2010 : Le Repenti
* 2011 : Xanadu
* 2012 : La Joie de vivre
* 2013 : Meurtres à Saint-Malo
* 2014 : Paris
* 2015 : En immersion
* Datuak: Q3506431
* Multimedia: Swann Arlaud / Q3506431
# Swanscombe

Swanscombe, Ingalaterrako hego-ekialdean dagoen udalerri bat da, Kent konderrian.
2005ean 6.300 biztanle zituen.
* Datuak: Q1083051
* Multimedia: Swanscombe / Q1083051
# Swift (satelitea)

    Artikulu hau satelite artifizialari buruzkoa da; beste esanahietarako, ikus «Swift (argipena)».
Swift NASAk 2004ko azaroaren 20an jaurtitako behatoki espaziala da. Gamma izpiak edo GBR-ren (ingelesez) aztertzen ditu. 3 instrumentu erabiltzen ditu fenomeno hauek hobeto esploratzeko uhin luzera ezberdinak elkarlanean jarriz (gamma izpiak, X izpiak, ultramorea eta argi ikusgaiak).

## Historia

Partzuergo batez eraikita izan zen non Estatu Batuak, Erresuma Batua eta Italiak parte hartu zuten, eta azkenean 2004ko azaroak 20an jaurti zuten Delta 2 espazio-ontzi batean. Satelitearen kontrola NASA-ko Goddard Space Flight Center-ak egiten du.

## Helburuak

Hasieran, bi urteko esplorazioa izatea zuen helburu, baina arazorik egon ezean luzatu egingo da.
Gamma izpien leherketa gertatzen denean satelite honek 15 segundotan detektatzeko gai da, hau da bereizgarririk nagusiena.
Swift satelitearen helburuak:
* Gamma izpien sugarraldiaren sorrera non izan den detektatzea.
* Gamma izpien sugarraldiak sailkatu eta berriak aurkitu.
* Zehaztu nola eboluzionatzen duen onda hedakorra bere inguruarekin.
* Gamma izpien sugarraldiak erabili unibertsoa ikasteko.
* Zeruaren ikasketa bat, aurrekoak garaituz.

## Intrumentuak

Bere lanerakoo beharrezkoa den materiala hau da:
* Burst Alert Telescope (BAT): sugarraldiak antzematen ditu eta bere koordenatuak gordetzen ditu.
* X-Ray Telescope (XRT): argazkiak eta informazio gehiago hartzen du. Honekin leherketaren datu gehiago eta zehatzagoak izan ditzakete.
* UV/Optical Telescope (UVOT): ultramorean eta argi ikusgaian sugarraldien kokapena arkosegundu bateko zehaztasunez finkatzen du.
Lorpenak Zientzialariek gamma izpien leherketen inguruan zekitena osatu da. [supernova|Supernovek] sortutako leherketaz gain, orain arte azalpenik ez zuten beste batzuk, zulo beltzen eta neutroi-izarren arteko talketan edo azken hauetako batzuen artekoak ere badirela jakin izan dute.

## Kanpo estekak

* (Ingelesez) Swift-en NASAko webgunea
# Swift Trail Junction (Arizona)

Swift Trail Junction Ameriketako Estatu Batuetako erroldak esleitutako leku bat da. Graham konderrian dago, Arizona estatuan. 2.810 biztanle ditu, 9,585398 kilometro koadroko azaleran banatuta.

## Ikus, gainera

* Graham konderria

## Kanpo estekak

* Datuak: Q576771
* Multimedia: Swift Trail Junction, Arizona / Q576771
# Swilly aintzira

Swilly aintzira (ingelesez Lough Swilly eta irlanderaz Loch Súilí) Irlandako iparraldeko Donegalgo konderrian dagoen fiordoa da. Swilly ibaia itsasoratzen da bertan.

## Geografia

Fanad eta Inishowen penintsulen artean kokatzen da. Herri handiena hegoaldeko muturrean du, Letterkenny hain zuzen ere. Beste herriak Rathmullan (Fanaden) eta Buncrana (Inishowenen) dira.
Baditu hainbat uharte polder sistema bidez lorturikoak, denetan handiena Inch uhartea da. XIX mendean egin ziren dikeak urari irabazitako lurretan nekazaritza bultzatzeko.

## Fauna

Basabizitza aipagarria da, hegaztien migrazio bideetan kokaturik baitago. Besteak beste milaka beltxarga oihulari, branta musuzuri eta musubeltz etortzen dira. Uretan ere ugariak dira izurdeak.

## Historia

Hainbat itsasontzi daude urperaturik bertan. Alemaniar torpedo batek SS Laurentic untzia jo zuen eta bertan hondoratu zen urrezko 3.211 lingoterekin. Aurrez, 1811ean enbatak Britainiarren Royal Navyko HMS Saldanha hondoratu zuen eta 253 marinel hil ziren.

## Irudia

* Portsaloneko kaia
* Inch uhartea
* Aintziraren ikuspegia Grianan Aileachkotik
* Yateen estropada

## Kanpo estekak

* Datuak: Q1444194
* Multimedia: Lough Swilly / Q1444194
# Swift (argipena)

Swift edo SWIFT izan daiteke:

## Biografia

* Ben Swift, ingeles txirrindularia;
* Jonathan Swift, irlandar idazlea;
* Lewis Swift, estatubatuar astronomoa;
* Stromile Swift, estatubatuar saskibaloi jokalaria;
* Taylor Swift, estatubatuar abeslaria;
* Swift, estatubatuar raperoa;

## Besteak

* Swift, programazio-lengoaia;
* SWIFT belgikar kooperatiba da, nazioarteko ordainketak egiteko sistema bat kudeatzen duena;
** SWIFT kodea, bere identifikazio-kodea;
* Swift konderria, Minnesotako konderria;
* Suzuki Swift, automobila;
* Swift, NASAren satelitea
# Swiftcurrent aintzira

Swiftcurrent aintzira Estatu Batuetako Montana estatuko Glaziarren Parke Nazionala dago. Oso leku turistikoa da. Laku ertzean Many Glacier Hotel ospetsua dago.

## Datu geografikoak

Swiftcurrent aintzira itsas mailaren gaineko 1.487 metrotan dago. Inguruan beste aintzirak daude: Sherburne aintzira ekialdean eta Josephine aintzira hego-mendebaldean. Aintziraren inguruan ere mendi batzuk aurki ditzakegu, esaterako, Gould mendia, Grinnell Point eta Wilbur mendia. Desagertzen ari den Grinnell glaziarra aintzira urez ornitzen du.

## Ikus, gainera

* Many Glacier Hotel

## Kanpo estekak

* Datuak: Q3215218
* Multimedia: Swiftcurrent Lake / Q3215218
# Swillington

Swill8ngton, Ingalaterrako Mendebaldeko Yorkshire konderrian dagoen udalerri bat da. Leeds hirigunean dago.
2011n 3.381 biztanle zituen.
* Datuak: Q2530288
* Multimedia: Swillington / Q2530288
# Swilly ibaia

Swilly ibaia (irlanderaz Swilly ibaia eta ingelesez River Swilly) Irlandako iparraldean dagoen Donegalgo konderriko ibai bat da.

## Izena

Irlandar mitologiako munstro urtar gizajalea zen Súileach izakiak ematen dio. San Kolunbak bitan zatituz hil zuen munstroa.

## Ibilbidea

Glendore mendian sortzen da. Iturburuak 15 metro eskaseko garaiera badu ere 42 kilometro egiten ditu Swilly aintziran itsasoratu arte. Ibilbidean zeharkatzen duen herri handiena Letterkenny da.

## Nabigazioa

Historikoki Letterkennyn ontzigintza industria izan da. Baina ibaia estua izanik nabigatzeko ez zen egokia eta Letterkenny parean gainera meandro itxia egiten duenez 60. hamarkadan untzigintza alde batera utzi zen.

## Kanpo estekak

* Datuak: Q2155592
* Multimedia: River Swilly / Q2155592
# Swift konderria (Minnesota)

    Artikulu hau konderriari buruzkoa da; beste esanahietarako, ikus «Swift (argipena)».
Swift konderria (ingelesez: Swift County) Minnesotako konderri bat da, Ameriketako Estatu Batuetan. Hiriburua Benson da. 2010eko zentsuaren arabera 9.783 biztanle zituen, Swift kilometro koadroko azaleran.

## Geografia

Swift konderriak 1.948,16 kilometro koadro ditu. Horietatik 26,17 ura dira. Beste 1.921,99 lurra dira. Biztanleria dentsitatea 5,02 da.

## Demografia

2010eko erroldan bizi ziren 9.783 pertsonetatik 9.621 zuriak edo hispanoak dira. Horietatik hispano edo latino kategorian 350 dira. 48 beltzak edo afroamerikarrak. 30 amerikar natiboak ziren eta 3 Hawaii edo Pazifikoko irletako natiboak. 21 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 60 pertsonek kokatzen zuten.

### Biztanleria piramidea
## Kanpo estekak

* Datuak: Q490420
* Multimedia: Swift County, Minnesota / Q490420
# Swifton (Arkansas)

Swifton Arkansasko hiri bat da. Jackson konderrian kokatua dago. 2010ean 798 biztanle zituen, 1,3 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q79493
# Swimbridge

Swimbridge, Ingalaterrako hego-mendebaldean dagoen herri bat da, Devon konderrian.
2016an 677 biztanle zituen.
* Datuak: Q2371621
* Multimedia: Swimbridge / Q2371621